**Rada školy pri Materskej škole, Školská 160/3, 076 43 Čierna nad Tisou**

**Výročná správa Rady školy pri Materskej škole,**

**Školská 160/3, 076 43 Čierna nad Tisou za rok 2019**

V Čiernej nad Tisou, dňa : 31.1.2019

**OBSAH**

1. ÚVOD....................................................................................................................................3

2. PREHĽAD ČINNOSTÍ USKUTOČNENÝCH RADOU ŠKOLY ZA ROK 2019..............4

3. ROČNÁ ÚČTOVNÁ UZÁVIERKA....................................................................................4

4. ZMENY A NOVÉ ZLOŽENIE RADY ŠKOLY..................................................................4

**ÚVOD**

Rada školy bola zriadená podľa § 24 zákona NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov, vyhlášky Ministerstva školstva Slovenskej republiky č.291/2004 Z.z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci Materskej školy, Školská 160/3, Čierna nad Tisou.

Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov materskej školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto materskej školy z pohľadu školskej problematiky.

Rada školy sa vyjadruje ku všetkým závažným skutočnostiam, ktoré sa vzťahujú k práci materskej školy:

a) Uskutočňuje výberové konanie na vymenovanie riaditeľky materskej školy. Rada školy vo výberovom konaní na funkciu riaditeľky materskej školy posúdi predložené podklady jednotlivých uchádzačov a tajným hlasovaním určí víťaza výberového konania a odovzdá bezodkladne výsledky výberového konania zriaďovateľovi materskej školy - zoznam kandidátov a návrh kandidáta na vymenovanie za riaditeľku materskej školy podpísaný predsedom rady školy.

b) Predkladá návrh na odvolanie riaditeľky materskej školy, alebo sa vyjadruje k návrhu na odvolanie riaditeľky materskej školy podľa § 3 ods.8 písm. b) až d) zákona 596/2003 Z.z.

c) Vyjadruje sa ku koncepčným zámerom rozvoja materskej školy, rozpracovaným najmenej na dva roky a k ich každoročnému vyhodnoteniu, k návrhu na zrušenie materskej školy a ku skutočnostiam uvedeným v § 5 ods. 7 zákona 596 /2003 Z.z. najmä:

* k návrhu na počty prijímaných detí
* k návrhu na úpravu v učebných plánoch
* k informáciám o pedagogicko-organizačnom a materiálno-technickom zabezpečení výchovno-vzdelávacieho procesu
* k správe o výchovno-vzdelávacích výsledkoch materskej školy
* k návrhu rozpočtu
* k návrhu na vykonávanie podnikateľskej činnosti materskej školy
* k správe o výsledkoch hospodárenia materskej školy

**2. PREHĽAD ČINNOSTÍ USKUTOČNENÝCH RADOU ŠKOLY ZA ROK 2019**

Počas roka 2019 Rada školy zasadala v termínoch:

* Dňa **6.2.2019** - oboznámená:
1. s výročnou správou za rok 2018
2. s rozpočtom a čerpaním za rok 2018
3. s rozpočtom za rok 2019
* Dňa **27.5.2019** - prejednávala:
1. postup, spôsob a priebeh výberového konania na post riaditeľa MŠ
2. prerozdelenie úloh, povinností členov výberovej komisie
3. určenie dátumu výberového konania
* Dňa **7.6.2019** - Výberové konanie na post riaditeľa MŠ
* Dňa **26.9.2019** – oboznámená:
	1. s plánom práce školy na školský rok 2019/2020
	2. s triednym obsadením, počtom detí v šk.r.2019/2020
	3. so správou VVČ za školský rok 2018/2019
	4. s ročným plánom školy - aktivitami

Zo zasadnutí Rady školy boli spísané zápisnice, ktoré sú verejne dostupné v sídle MŠ a u predsedu RŠ.

**3. ROČNÁ ÚČTOVNÁ UZÁVIERKA**

Rada školy nemá vlastný majetok.

**4. ZMENY A NOVÉ ZLOŽENIE RADY ŠKOLY**

Ku 31.12.2019 pracovala Rada školy pri Materskej škole, Školská 160/3, Čierna nad Tisou, v tomto zložení:

1. Bc. Olivia Kovácsová - predseda RŠ – zástupca pedagogických zamestnancov
2. Ing. Iveta Szűcsová – podpredseda RŠ - zástupca nepedagogických zamestnancov
3. Magdaléna Czetőová – člen RŠ - zástupca pedagogických zamestnancov
4. Mgr. Katarína Brázdová– člen RŠ- zástupca rodičov
5. Štefan Ballók– člen RŠ- zástupca rodičov
6. Zuzana Nagyová– člen RŠ- delegovaný zástupca zriaďovateľa
7. Ján Kovács- člen RŠ- delegovaný zástupca zriaďovateľa

 Bc. Olivia Kovácsová

predseda RŠ